OpenLLM-France/wikimedia huggingface dataset:
# The Tenth Woman

The Tenth Woman és una pel·lícula muda de la Warner Bros. dirigida per James Flood i protagonitzada per Beverly Bayne. Basada en la novel·la homònima de Harriet Theresa Comstock adaptada per Julian Josephson, la pel·lícula es va estrenar el 5 d’octubre de 1924. Es considera una pel·lícula perduda.

## Argument

Barry Compton, un jove ranxer, salva a Willa Brookes d’un intent de suïcidi. Ella acaba esdevenint la seva majordoma i s’enamora d’ell en secret. Barry marxa de visita a l’Est deixant Willa a càrrec del ranxo. Allà ell es retroba amb Rose Ann, una “flapper” que s’ha casat, i aquesta, després de barallar-se amb el seu marit l’abandona i es presenta al ranxo. Willa creu que Barry està enamorat de Rose Ann i marxa, però és rescatada d'un accident just quan el marit de Rose Ann arriba a portar la seva dona a casa.

## Repartiment

* Beverly Bayne (Willa Brookes)
* John Roche (Barry Compton)
* June Marlowe - Rose Ann Brainherd
* Raymond McKee (Billy Brainherd)
* Charles A. Post (Donaldson)
* Gilbert Holmes (Shorty)
* Alec B. Francis (Mr. Brainherd)
* Edith Yorke (Mrs. Brainherd)

## Referències

* ↑ «“The Tenth Woman” lacking in vigor». Exhibitors Trade Review, 22-11-1924, pàg. 38.
* ↑ «“The Tenth Woam” Warner Brothers». The Film Daily, 5 d’octubre 1924, pàg. 9.
* ↑ «Current Releases». The Film Daily, 10 d’octubre 1924, pàg. 9.
* ↑ «The Tenth Woman» (en anglès). American Silent Feature Film Survival Database (Library of Congress), 05-01-2017. [Consulta: 6 març 2021].

## Enllaços externs

* The Tenth Woman al catàleg de l'American Film Institute
# Theisita

La theisita és un mineral de la classe dels arsenats. Va ser descoberta l'any 1980 a les prospeccions de Tuckerville, Comtat de Hinsdale, Colorado, Estats Units, i rep el seu nom del geòleg Nicholas J. Theis, qui va proporcionar els primers espècimens.

## Característiques

La theisita és un arsenat de coure i zinc, amb fórmula Cu₅Zn₅(AsO₄,SbO₄)₂(OH)$_{14}$. La seva duresa a l'escala de Mohs és d'1,5, sent un mineral molt tou. És visualment idèntica a la tirolita, i probablement és una espècie idèntica a la geneveïta. La seva estructura cristal·lina és desconeguda. A diferència de la fórmula suggerida en la publicació original, l'antimoni és present probablement en coordinació octaèdrica amb els grups Sb(OH)₆ o Sb(H₂O)₆.
Segons la classificació de Nickel-Strunz, la theisita pertany a «08.BE: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ > 2:1» juntament amb els següents minerals: augelita, grattarolaita, cornetita, clinoclasa, arhbarita, gilmarita, allactita, flinkita, raadeita, argandita, clorofoenicita, magnesioclorofoenicita, gerdtremmelita, dixenita, hematolita, kraisslita, mcgovernita, arakiita, turtmannita, carlfrancisita, synadelfita, holdenita, kolicita, sabelliita, jarosewichita, coparsita i waterhouseita.

## Formació i jaciments

És un rar mineral secundari que es troba en dipòsits fahlore, i en marbre dolomític. Sol trobar-se associada a altres minerals com: cuprita, malaquita, atzurita, kolwezita, partzita, parnauita, anglesita, cerussita, tenorita, adamita, hemimorfita, crisocol·la, zeunerita, duftita, cinabri, tetraedrita i fluorita.
Als territoris de parla catalana ha estat descrita a la mina de Les Ferreres (Camprodon, Ripollès) i a la mina La Amorosa (Vilafermosa, Alt Millars).

## Referències

* ↑ «Theisite» (en anglès). Mindat. [Consulta: 14 juliol 2015].
* 1 2 «Theisite» (en anglès). Handbook of mineralogy. [Consulta: 14 juliol 2015].
* ↑ «Genèvéite» (en anglès). Mindat. [Consulta: 14 juliol 2015].
* ↑ Rosell Riba, Joan. Rocabruna i el seu entorn. La mina de les Ferreres. GMC, 2014, p. 128 [Consulta: 6 febrer 2024]. |coautors=Josep L. Garrido, Joan Viñals, Valentín Bártulos, Joan Vinyoles, Xavier Ortiz, Pedro Mingueza, Gemma Masons, Fermí Bobi}}
* ↑ Cócera, H.; Menor-Salván, C. and Muñoz-Alvarado, R. «Mineralogía de la concesión San Rafael, Villahermosa del Río, Castellón, España». Acopios, 1, 2010, pàg. 1-51 [Consulta: 6 febrer 2024].
# Tirannió d'Amisos

Tirannió d'Amisos, en llatí Tyrannion, en grec antic Τυραννίων, fou un gramàtic grec nadiu d'Amisos a la regió del Pont i fill d'Epicràtides. Algunes fonts el fan fill de Corimbe. Fou deixeble d'Hestieu del Pont o d'Amisos i el seu nom original era Teofrast però el seu mestre li va dir Tirannió perquè era dominant sobre els altres deixebles. Més tard va estudiar amb Dionís Trax a Rodes.
El 72 aC fou fet presoner per Luci Licini Lucul·le i portat a Roma. Murena el va demanar i li fou entregat i llavors el va alliberar (li va donar la manumissió cosa que implicava que havia estat esclau, quan no era així), segons Plutarc.
Es va dedicar a l'ensenyament i va arranjar la biblioteca d'Apel·lícon de Teos que Luci Corneli Sul·la havia portat a Roma. Ciceró també el va utilitzar per una feina similar i en parla amb elogi; després li va confiar la instrucció del seu nebot Quint. Estrabó diu que ell mateix va rebre ensenyança de Tirannió.
Va amassar una gran fortuna i una biblioteca de 30.000 llibres, segons el Suides. Ciceró diu que va escriure una petita obra, però no se'n sap el títol ni la natura. Va morir a avançada edat de paràlisi cerebral.

## Referències

* ↑ Plutarc, Lucullus, 19
* ↑ Ciceró, Epistulae ad Quintum fratrem, ii. 4.2; comp. Epistulae ad Atticum, ii. 6.1, xii. 6.1, 2.2, 7.2, ad Quint. Fratr., iii. 4.5
* ↑ Estrabó, xii.
* ↑ Ciceró Epistulae ad Atticum, xii. 6
* ↑ 1.Tyrannion a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1196
# Tirano Banderas

«Tirano Banderas» té aquests significats:
* Tirano Banderas (novel·la) (1926), novel·la de Ramón María del Valle-Inclán
* Tirano Banderas (pel·lícula) (1993), pel·lícula espanyola dirigida per José Luis García Sánchez
* Tirano Banderas (obra de teatre), obra de teatre
# Tremel·lals

Tremel·lals són un ordre de fongs dins la classe Tremellomycetes. L'ordre conté tant espècies teleomorfiques i anamorfiques, la majoria de les darreres són llevats. Totes les espècies teleomòrfiques dins Tremellales són paràsites d'altres fongs. Els cossos fructífers, quan es produeixen, són gelatinosos.
L'ordre té 8 famílies que contenen unes 300 espècies vàlides.

## Referències

* ↑ Perfect JR.. «Genetic requirements for virulence in Cryptococcus neoformans». A: Domer JE, Kobayashi GS.. Human Fungal Pathogens (The Mycota). Berlín: Springer, 2004, p. 89. ISBN 3-540-42629-9 [Consulta: 21 abril 2010].
# Tres mil

El tres mil és un nombre que s'escriu 3000 en el sistema de numeració àrab i MMM en el romà. En el sistema binari és 101110111000, en l'octal és 5670 i en l'hexadecimal és BB8. La seva factorització en nombres primers és 2³ × 3 × 5³.
Ocurrències del nombre tres mil:
* Designa l'any 3000 o el 3000 aC
* Es coneix popularment com "tresmil", "tres mil" o "tres mil" tot aquell cim, entre ells els dels Pirineus, que té una altitud igual o superior als 3.000 metres.
# Tribú (metge)

Tribú (en llatí Tribunus, en grec Τριβοῦνος) fou un metge de Palestina, home de gran pietat i benevolència. Va anar a Pèrsia per atendre al rei Cosroes I i va tornar portant magnífics regals probablement l'any 531.
El 532 Cosroes va signar la pau amb l'Imperi Romà d'Orient i en els acords figurava la petició de què el metge Tribú hauria de romandre dotze mesos a la cort persa, cosa que es va acordar. Arribat el termini del temps, Cosroes li va oferir el que volgués demanar i Tribú només va demanar l'alliberament d'alguns captius romans. El rei va alliberar els que havia demanat i a més a més uns altres tres mil, segons explica Procopi, un historiador del segle vi.

## Referències

* ↑ Tribunus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1137
Viccionari
# Tribú celer

Tribú celer (en llatí tribunus celerum) era el comandant de la guàrdia reial romana, els anomenats celeres. Se suposa que n'eren tres, un per cada una de les primitives tribus romanes.
Tenia la mateix relació amb el rei que el magister equitum més tard va tenir amb el dictador.
El tribú celer era el segon personatge del regne i en absència del rei podia convocar els comicis, encara que no se sap amb seguretat. Probablement era de nomenament reial. Segons Dionís d'Halicarnàs, tenien al seu càrrec determinades funcions sacerdotals.

## Referències

* ↑ Smith, William (ed.). «Tribunus». A Dictionary of Greek and Roman Antiquities (1890). [Consulta: 11 maig 2022].
# Tour de França de 1995

El 82é Tour de França es va disputar de l'1 al 23 de juliol de 1995 sobre un recorregut de 20 etapes i amb un total de 3.635 km que es van cobrir a una velocitat mitjana de 39,193 km/h. La carrera va començar en Saint-Brieuc va acabar en París, en el clàssic final dels Camps Elisis.
El guanyador final va ser l'espanyol Miguel Induráin, que aconseguia així la seua cinquena victòria, igualant el rècord de Jacques Anquetil, Eddy Merckx i Bernard Hinault, però sent el primer d'ells que ho feia de forma consecutiva.
# Troy (Kansas)

Troy és una població dels Estats Units a l'estat de Kansas. Segons el cens del 2000 tenia 1.054 habitants.

## Demografia

Segons el cens del 2000, Troy tenia 1.054 habitants, 439 habitatges, i 295 famílies. La densitat de població era de 565,2 habitants/km².
Dels 439 habitatges en un 31,4% hi vivien nens de menys de 18 anys, en un 54% hi vivien parelles casades, en un 8,9% dones solteres, i en un 32,6% no eren unitats familiars. En el 30,3% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,2% tenia menys de 18 anys, un 7,4% entre 18 i 24, un 26,7% entre 25 i 44, un 20,3% de 45 a 60 i un 19,4% 65 anys o més.
L'edat mediana era de 38 anys. Per cada 100 dones de 18 o més anys hi havia 93,5 homes.
La renda mediana per habitatge era de 31.786 $ i la renda mediana per família de 37.039 $. Els homes tenien una renda mediana de 28.229 $ mentre que les dones 19.706 $. La renda per capita de la població era de 15.138 $. Entorn del 13,4% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Troy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Troy». American Fact Finder. Oficina del Cens dels Estats Units, 12-01-2010.
# Troy (Montana)

Troy és una població dels Estats Units a l'estat de Montana. Segons el cens del 2000 tenia 957 habitants.

## Demografia

Segons el cens del 2000, Troy tenia 957 habitants, 425 habitatges, i 252 famílies. La densitat de població era de 486,2 habitants per km².
Dels 425 habitatges en un 29,6% hi vivien nens de menys de 18 anys, en un 44,9% hi vivien parelles casades, en un 9,6% dones solteres, i en un 40,5% no eren unitats familiars. En el 37,4% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,92.
Per edats la població es repartia de la següent manera: un 28,2% tenia menys de 18 anys, un 4,7% entre 18 i 24, un 23,1% entre 25 i 44, un 28,1% de 45 a 60 i un 15,9% 65 anys o més.
L'edat mediana era de 41 anys. Per cada 100 dones de 18 o més anys hi havia 93,5 homes.
La renda mediana per habitatge era de 19.635 $ i la renda mediana per família de 26.691 $. Els homes tenien una renda mediana de 26.250 $ mentre que les dones 16.250 $. La renda per capita de la població era de 10.620 $. Aproximadament el 19,9% de les famílies i el 27,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Troy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Troy». American Fact Finder. Oficina del Cens dels Estats Units, 12-01-2010.
# Támara de Campos

Támara de Campos és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 104 | 108 | 89 | 93 |

## Personatges il·lustres

* Sinesio Delgado, escriptor i fundador de la Societat General d'Autors i Editors (SGAE).
# Tropheus moorii

Tropheus moorii és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 14,5 cm de longitud total.

## Distribució geogràfica

És endèmic del llac Tanganyika (Àfrica oriental).

## Referències

* 1 2 «Tropheus moorii» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Brichard, P. Cichlids and All the Other Fishes of Lake Tanganyika (en anglès). TFH Publications, 1989. ISBN 9780866226677.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Loiselle, Paul V. (1995). The Cichlid Aquarium. Alemanya: Tetra Press. ISBN 1-56465-146-0.
* Maréchal, C. i M. Poll 1991. Tropheus. p. 521-525. A J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Sturmbauer, C., W. Mark, R. Dallinger. (1992).Ecophysiology of Aufwuchs-eating cichlids in Lake Tanganyika: niche separation by trophic specialization. Environmental Biology of Fishes.
* Takahashi, T. 2003: Systematics of Tanganyikan cichlid fishes (Teleostei: Perciformes). Ichthyological Research, 50(4): 367-382.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tríptic de Moreel (Memling)

El Tríptic de Moreel és un tríptic pintat a l'oli sobre taula del pintor primitiu flamenc d'origen alemany Hans Memling, que va treballar a Bruges a la segona meitat del segle xv. Es troba al Groeningemuseum de Bruges, el mateix lloc per al qual fou creat per l'autor.
Va ser un encàrrec del polític Willem Moreel i la seva dona Barbara van Vlaenderberch per a l'església de sant Jaume de Bruges on tenien previst ser enterrats. A la taula central hi ha uns personatges estàtics en un entorn irreal pintat amb realisme. La figura central és sant Cristòfor invocat com a protector contra la mort sobtada. A l'esquerra de la imatge està sant Maure amb bàcul i un llibre obert. A la dreta hi ha sant Gil, un eremita benedictí que es presenta amb els seus atributs, una fletxa i una daina. Aquests dos sants estan relacionats etimològicament amb els cognoms dels comitents. El fons de la taula central és un lluminós paisatge que s'estén a les dues ales on apareixen els comitents amb la seva família en actitud orant. L'ala esquerra està presidida pel comitent amb els seus cinc fills homes i el seu patró sant Guillem. L'ala dreta presenta l'esposa amb les seves deu filles sota la protecció de santa Bàrbara, patrona de la donant. La part exterior de les ales tenen una representació en grisalla de sant Joan i sant Jordi, el nom de dos dels fills de la família.

## Referències

* ↑ Smets, 2007, p. 24-27.

## Bibliografia

* Smets, Irene. Ludion, Uitgeverij. Groeningemuseum & Arentshuis Brugge (en anglès). Ludion, Uitgeverij, 2007. ISBN 9789055444861 [Consulta: 21 octubre 2010].
# UCI

UCI té els següents significats:

## Assistència sanitària

* Unitat de cures intensives

## Organitzacions

* Unió Ciclista Internacional, associació ciclista professional que regeix les competicions ciclistes en l'àmbit internacional amb seu a Aigle, Suïssa
** UCI World Tour
** UCI ProTour
* Universitat de Califòrnia a Irvine
* Unió de Corts Islàmiques de Somàlia

## Programari

* Universal Chess Interface, un protocol de comunicació de programari d'escacs
# Tèstia

Tèstia (en llatí Thesteia o Thestia, en grec antic Θεστεῖα Θεστῖα) era una ciutat d'Etòlia.
Polibi és l'únic autor de l'antiguitat que la menciona i parla dels testieus (Θεστιεῖς,) els habitants de Tèstia. No es coneix on estava situada. Polibi només diu que era a la part nord del país d'Etòlia. El seu nom podria estar relacionat amb Testi, un antic heroi del país, rei de Pleuró.

## Referències

* ↑ Polibi. Històries. V, 7
* ↑ Smith, William (ed.). «Thestienses». Dictionary of Greek and Roman Geography (1854). [Consulta: 21 juliol 2021].
# Tèstor

Tèstor (en grec antic Θέστωρ), va ser, segons la mitologia grega, un endeví fill d'Apol·lo i de Laòtoe i pare de l'endeví Calcant.
Va tenir també dues filles, Leucipe i Teònoe. Era sacerdot d'Apol·lo i sobre ell i les seves filles hi ha una aventura novel·lesca que ha conservat Higí.

## Vegeu també

* Teònoe
* Ídmon

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 521. ISBN 9788496061972.
# Tàngara arlequinada de Jamaica

La tàngara arlequinada de Jamaica (Spindalis nigricephala) és un ocell de la família dels espindàlids (Spindalidae).

## Hàbitat i distribució

Habita zones de bosc i vegetació secundària de Jamaica.

## Referències

* ↑ «Tàngara arlequinada de Jamaica». Cercaterm. TERMCAT, Centre de Terminologia. Rev. 20/01/2023(català)
# Tresdós

Tresdós és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Rivert.
Està situat al sud del poble de Rivert i de la Roca Mirana, al sud de la Creueta de Pla, al nord-oest de lo Corneral de Mateu, al nord de l'Argilosa i a ponent de la Vinya. És a l'esquerra del barranc de Rivert.
# Unió de l'Esport Badaloní

La Unió de l'Esport Badaloní fou un club de futbol català de la ciutat de Badalona, Barcelonès.

## Història

El club va ser fundat l'any 1989 per treballadors de l'empresa de transports TUBSAL amb el nom de FC TUBSAL, jugant inicialment a una lliga amateur d'empreses. Tres anys més tard, el 1992, adoptà el nom d'Unió de l'Esport Badaloní i feu el salt a la Tercera Territorial catalana on hi jugà dues temporades per, a partir d'aquí, començar una escalada de cinc ascensos consecutius fins a arribar a la Tercera Divisió espanyola, on s'hi mantingué sis temporades, destacant una tercera i una cinquena posició i jugant la promoció d'ascens a Segona B la temporada 96-97.
L'entrenador que portà aquests èxits fou Fermín Casquete, artífex l'any 2002 de la fusió amb el Club de Futbol Badalona, del qual n'esdevingué president. La nova entitat conservà el nom d'aquest darrer, els colors blau amb escapolat blanc del Badalona i detalls grocs de la Unió, i la plaça del Badaloní a Tercera Divisió.
Els colors del Badaloní eren samarreta groga i pantalons blaus. El club no disposava de camp propi. Les diferents temporades jugà a diversos terrenys de joc, entre ells el Municipal de la Morera Cros, La Verneda de Barcelona, el Municipal de Bufalà, o el Municipal de Badalona.

## Palmarès

* 1 Torneig d'Històrics (1999) guanyant la final (1-0) davant el CF Badalona.

## Temporades

* 1992-1993: 2a Territorial 1r
* 1993-1994: 1a Territorial 2n
* 1994-1995: T. Preferent 1r
* 1995-1996: 1a Catalana 1r
* 1996-1997: 3a Divisió 3r
* 1997-1998: 3a Divisió 6è
* 1998-1999: 3a Divisió 6è
* 1999-2000: 3a Divisió 8è
* 2000-2001: 3a Divisió 12è
* 2001-2002: 3a Divisió 5è

## Referències

* ↑ «Edición del domingo 2 enero 2000, Página 43 - Hemeroteca - MundoDeportivo.com». [Consulta: 29 desembre 2017].
* ↑ «Edición del lunes 7 junio 1993, Página 64 - Hemeroteca - MundoDeportivo.com». [Consulta: 29 desembre 2017].
* ↑ «Edición del lunes 6 junio 1994, Página 59 - Hemeroteca - MundoDeportivo.com». [Consulta: 29 desembre 2017].
* ↑ «Edición del lunes 5 junio 1995, Página 63 - Hemeroteca - MundoDeportivo.com». [Consulta: 29 desembre 2017].
* ↑ «Edición del lunes 27 mayo 1996, Página 32 - Hemeroteca - MundoDeportivo.com». [Consulta: 29 desembre 2017].

## Enllaços externs

* Informació a Mundo Deportivo
* Informació a Mundo Deportivo
* Informació del club Arxivat 2010-08-22 a Wayback Machine.
# Unió de la Política Real

La Unió de la Política Real (polonès: Unia Polityki Realnej, UPR) és el partit polític de dreta de Polònia, ideologia monarquista i libertarista. El seu lema és Propietat, llibertat i justícia. Un cop organitzà una demostració en principals ciutats poloneses contra la idea del govern, sobre l'obligació d'estudiar per als nens de 6 anys. Considera que els pares han de decidir sobre els seus fills i que cap ministre o govern, no té dret a decidir sobre els nens.
La seva bandera és una variació de colors de la creu de Sant Jordi. Els colors de la bandera representen: una lluita per la lleialtat (blau), la virtut (blanc) i la llibertat (negre).

## Història

Fou fundat el 6 de desembre de 1990. El president de la Unió de la Política Real és Magdalena Kocik. En el partit també hi ha Janusz Korwin-Mikke, Stanisław Michalkiewicz i Wojciech Popiela. A les eleccions parlamentàries poloneses de 1991 va obtenir 3 escons, però a les eleccions de 2005 no va obtenir representació, ja que només va treure l'1,5% dels vots. A les darreres eleccions va donar suport la Lliga de les Famílies Poloneses, però no formen cap coalició formal.

## Presidents

* Janusz Korwin-Mikke (1990-1997).
* Stanisław Michalkiewicz (1997-1999).
* Janusz Korwin-Mikke (1999-2003).
* Stanisław Wojtera (2003-2005).
* Jacek Boroń (2005).
* Wojciech Popiela (2005-2008).
* Bolesław Witczak (2008-2011).
* Bartosz Józwiak (2011-).

## Enllaços externs

* Pàgina oficial
* Grup a youtube
* televisió UPR
* un dels seus seguidors a youtube